Abatanda ukuva nge mfundo epakamileyo bangasi fumana esi sicatshulwa, kwi pepa lakwa Rulumente *(Gov. Gazette)* siludaba. Singati ngo hlobo loku cacisa eyona nto siyi tetayo nge mfundo epakamileyo—luviwo lwe M.A., B.A., ne LL.B., ne *Survey,* ne *Matriculation,* (—uxolo Wellington Skepe Nzeku !—) He, olo daba lulo olu :

Aboti bavavanye abaviwa kwi—(1) *Literature,* (isi *Greek* nesi *Latin* nesi *Ngesi)*—Dr. Dale, Dr. Van Oordt, Messrs Ross, M.A., Coley, B.A., no Brady, B.A.

1. Kwi *Science, {Arithmetic, Algebra, Geometry, Trigonometry, Chemistry,* nezinye izinto ezibunjalo)—Hon. C. Abercrombie Smith, M.A., Messrs Gamble, M.A., Finlay, B.A., Sivewright, M.A., no Professor MacOwan, B.A.
2. Kwi Miteto *{Law)*—Mr. Justice Shippard, D.C.L., no Mr. Advocate S. Twentyman Jones, LL.M.
3. Kwisi *German*—Rev. C. H. Hahn, Junr.
4. Kwisi *Lulu*—Rev. Professor Murray, MA.
5. Kwisi *Xosa*—iba ngu—Rev. John A. Chalmers.

Kwesi Siqingata sonyaka sivulelwe ngu July, i Jaji yoteta amatyala ngezi mini:—

Cradock, ngo-Mvulo, 4 September, 1882.

Somerset East, ngolwesi-Hlanu, 8 September, 1882.

Bedford, ngolwesi-Bini, 12 September, 1882.

Fort Beaufort, ngolwesi-Ne, 14 September, 1882.

King William’s Town, ngo-Mvulo, 18 September, 1882.

East London, ngo-Mvulo, 25 September, 1882.

Queen’s Town, ngom-Gqibelo, 30 September, 1882.

Dordrecht, ngom-Gqibelo, 7 October, 1882.

Aliwal North, ngolwesi-Bini, 10 October, 188 .

Burghersdorp, ngom-Gqibelo, 14 October, 1882.

Colesberg, ngolwesi-Tatu, 18 October, 1882.

Richmond, ngo-Mvulo, 23 October, 1882.

Murraysburg, ngolwesi-Tatu, 25 October, 1882.

Graaff-Reinet, ngo-Mvulo, 30 October, 1882.

Uitenhage, ngolwesi-Hlanu, 3 November, 1882.

Port Elizabeth, ngoMvulo, 6 November, 1882.

Xa sipulapula umpunga we ncwadi ka Rev. Charles Mahlu' tshana, nentlomelo ati ayenze umcokeli wepepa lase Wesile lama Xosa, ngati kuko ukunga manyani kuba fundisi aba mnyama belo bandla. Ubonga wenjenje u Mr. Mahlutshana, kuba zalwana bake:—

Kuba fundisi aba ntsundu base Wesile be District yase Rini noko ndicingele ukuti make ndinifakele lamazwana ndifuna ukuba nani niyibone niyicinge imfaneleko yokuba amadoda apete umsebenzi omkulu nje ngalo wenu kufuneka esazana ngo msebenzi wawo, ukuze yonke lento yenzeke kufuneka sitandene ngo tando olungazenzisiyo, njenge lizwi le Nkosi yetu eyati siya kwaziwa ngalo ukuba singabayo. Nditi ke kufuneka ukuba sonke siye kuhlangana ndawonye kwi ndawo apo intlanganiso ye District imiselwe ukuze iye kungena kona, sibe nentsuku ezimbini sikulo ndawo pambi kwe ntlanganiso, ukuze sitandazele itamsanqa lo Yise, nelo Nyana, nelo Moya Oyingcwele libe pezu kwetu, napezu komsebenzi wetu ; amadoda antliziyo zikulo msebenzi ndikolwa ukuba lento ay a kuyivuyela kakulu. Into embi sidla ngokwa hlukana singa gqibanga nto ngenxa yokunga hlangani. Abavumayo mabatumele ku Mhleli wo Mwesile. Ndingu mhlobo wenu,—Charles Mahlutshana.—Wenjenje u mcokeli wo Mwesile ukuhlomela kule ncwadi:—[Siya temba ukuba aba b'alelwe le ncwadi baya kuvumelana nayo nje ngati. Siya yiyeka ukuba izitetele ngapandle kwamazwi esongezelelo. Kodwa banga bangayi kaulezela lendawo abazalwana kuba ixesha liya pela.—Editor *Mwesile.]*

U GOVERNOR SIR H. ROBINSON, G.C.M.G.

Ezo cingo ezivela e Cape Town ziti, u Mhlekazi, i Governor’ uzi misele ukuke atyelele kweli lasema Xoseni, kwakuyo le nyanga u September. Kwi hambo yake woba no Mpatiswa Micimbi ye Koloni, okwayi ntloko ye Government, u Hon. T. C. Scanlen. Asina ntandabuzo inkulu, woka nati asindwe ndwele apa e Lovedale. Yoba yinto emnandi nembeko enkulu ukubona u Sir Hercules Robinson. [Selise zandleni zaba shicileli lenteto sifumene udaba lokuba kutiwe makake alinde u Sir Hercules, de kufike u Cetywayo. olindelwe ekupeleni kwale nyanga.]

Siqonda ukuba u Bishop Colenso umeme intlanganiso *(Conference)* ngo 10 October, yabo bonke abangabe bandla lase Tshatshi, ukuba baxele into emakwenziwe yona, malungana nesigwebo kwisi beno sika Bishop Merriman. Sicinga ukuba le ntlanganiso yeyoku lungisa impahla zebandla lase Tshatshi, esemandleni ebandla lase Africa. Intlanga­niso enjalo ibiselike yako e Cape Town, kwabe bandla lika Dr. Charles Hole. I *Eastern Star,* ebi fanele ukwazi, iti, u Dean Williams uya kwenjenjeya, esinga kwelo bunga.

UMQOMB0TI—E BAYI.

Abantu bakowetu abase Bayi baya celwa ukuba umteto bawutobele. Uyaliwa kanye umqomboti. Umteto we 12 we Municipality kwi sahluko se 4 uti: Umntu ofunyenwe eno mqomboti endlwini uya kudliwa iponti ezintlanu (£5), nokuba uya tengisa ngawo, nokuba ligogogo linye lomntu ofayo. Kwi nyanga engu June no July ne siqingata sika August 1882, siva ukuba imali engeneyo ngoku dliwa kwabenzi bomqomboti yi £66. 0s. 0d. Imantyi ngoku iteta ngamanzi etyuwa—Yintonina le?

UMTETO OMTSHA.

Siya zazisa izihlobo zetu ezise zi Dolopini, ngakumbi ezi qelene nomti wo Talaso, ukuba kuko umteto omtsho owenziwe yile Parlamente isand’uku citakala. Lomteto uhlaziya omdala owenziwa yi Parlamente yomnyaka we 1841, oti,—Umntu ukuba ufunyenwe elele *enxilile* wodliwa isheleni ezintlanu (5s), mhlaimbi ahlale etolongweni iveki, ati akupinda, adliwe iponti (£1), ahlale inyanga etolongweni ukuba akanayo lomali. Kulo Mteto mtsha—ukuba umntu unxilile esitrateni, nokuba kuse ndleleni, nokuba kuse nkundleni yabantu bonke (public place), nokuba kuse venkileni, e storeni, e hotele, e nkantini—ukuba wenza isipitipiti nengxolo, wodliwa inani elingenga pezulu kwe ponti ezimbini (£2), ukuba akanayo lomali asebenze ebu banjweni imihla eli 14. Akupinda, wodliwa (£5), xa angenayo ahlale inyanga etolongweni. Mabalumke betu abantu bako­wetu.

AMA TEMPILE E TINARA.

Le ngxelo yokufuduka komhlobo wetu u Mr. Isaac W. Wauchope siyi tunyelwa ngu Mr. William Mnga Avase Bayi:—Ngomhla we 27 ka June e Uitenhage, kwakuko i Tea-meeting yenzelwe u Mr. I. W. Wauchope. i (Grand Secretary ye Tempile yase Tinara. Lo mgcobo wenziwe ngama Tempile, kwacelwa u Mr. September ukuba abe yi Chairman. Wakankanya entetweni yake ukuba n'amhla kumka indoda ebino ncedo kuzo zonke izinto. Ebeyi Teacher, engum Shumayeli, engum Tempile. Namibia uya sishiya—size kumbulisa noku mcelela intsikelelo ye Nkosi apo aya kona. I Chairman yacela u Sister Sarah. Qoqo, i Chief Templar ukuba afunde ipepa elali balwe ngama Tempile. Lilo eli ngase zantsi libalwe ngama rosa e Tempile:—Yati i C. T. yakugqiba ukuli funda yanika u Bro. I. W. Wauchope *isipo* semali asipiwe ngu mhlambi. Ipepa lama Tempile:—

Uitenhage, 27 June, 1882. Mzalwana, Grand Sec.—Namhla sihlangene apa ukuza kukubulisa. Siyayi bulela imigudu yako owayenzayo yokusi vulela le Tempile ekude kwayile mini yanamhlanje usebenza pakati kwetu. Wonke umse­benzi wale ntlanganiso ub’ upetwe nguwe; ib’ikwa nguwe obe yindlebe no mlomo wetu kwindlu enkulu. Namhla ke asina bani uza kusenzela oku kumka wena nje—Namhla sinje nge nkedama ezisele enxuweni, kuba kambe nabo ukule kunye nabo kweli Tinara asizanga sibabone kule ntlanganiso yozilo. Uze unga libali na lapo ukona ukuba ushiya usapo lwako olusiti lungena mncedi. Uze uhlale usikumbula futi emtandazweni noku cela intsikelelo ye Nkosi pezu komsebenzi wetu. Nalapo uya kona uze ungadinwa ukulwa idabi elilungileyo lokugxota lo mtshabalalisi we zimvo zabantu, u selo olunxilisayo. Eli dabi uli lwile kakulu apa e Tinara, nakuba imigudu yako ingabonwa zintanga namakolwane ako alapa—kuba kaloku litsho nelizwi ukuti um Profeti akanaludumo emzini wakowabo. Hamba ngo xolo mzalwana uhlale usazi ukuba igama lako sohlala silikumbula ngemi bulelo sakubona amatamsanqa engena kuti nge migudu yako. Yamkela into esiku bulela ngayo nakuba singatsho ukuti inokuyifeza imibulelo yentliziyo zetu.—£3 10s 0d. Siti—Sarah Qoqo, C. T., Plaatje Mokone, V. T., Lizzie Qoqo, Sec., John Kessa, P. C. T., Anna Ntshaupe, Chap., Veranda Mankabi, Trea.—To Bro I. W. Wauchope, G. S. “Intsika ye Temba” Uitenhage.

Ateta namanye amanene encoma uncedo lwake kwaba fayo naba sweleyo. Noqubo aluq'ube ngalo usapo lwase Uitenhage nge minyaka epantse yami hlanu. Amaculo ahanjiswa kakuhle ayabiko imiqukumbelo — (s, te,r. d. s: m: d:—:—f:—s:—d:—)—Kwati kuba kwakuko nama *Orlam* kwavunywa awesi *Dutch* nawesi *Ngesi* kunye nawesi *Xosa.* Apo ebesiya kona u Mr. I. W. Wauchope kuse Ladysmith e Natal eya kuba yi Teacher kona, kodwa kute xa ebesele lungisa imipako abazali bake abavuma kanye ukuba emke; kuba ngu yise wosapo oluninzi oluzi nkedama. Ke ngoku ungene e ofisini ye mantyi e Bayi apa.